open-index/open-wikipedia-markdown huggingface dataset:
Professor Koch

**Professor Koch** oli suomalainen kolmimastoinen teräsparkki, joka oli rakennettu 1891. Parkki oli suomalaisen Gustaf Eriksonin varustamon omistuksessa 1916–1922. Laiva myytiin vuonna 1922 hiiliproomuksi Argentiinaan sen jälkeen kun se oli törmännyt jäävuoreen.

Parkki Professor Kochin rakensi Russell & Co. Port Glasgowssa Skotlannissa vuonna 1891 Elsflethissä Saksassa toimineelle Reederei Carl Winters-varustamolle. Laivan vetoisuus oli 1&nbsp;398 bruttorekisteritonnia ja kantavuus 2&nbsp;350 kuollutpainotonnia. Laivan pituus oli 68,90 metriä, leveys 10,80 metriä ja syväys 6,70 metriä. Suomeen Lalla Rookh ostettiin Reederei Carl Winters-varustamolta vuonna 1908. Parkin omisti vårdölainen Mathias August Troberg (1855-1935) vuoteen 1916 saakka jolloin sen omistajaksi tuli Gustaf Erikson. Ollessaan villalastissa matkalla Etelä-Afrikan East Londonista Bostoniin parkki ajoi karille lähellä Scituaten satamaa Massachusettsissa huhtikuun lopulla 1919 ja se hinattiin Bostoniin korjattavaksi. Parkki törmäsi suureen jäävuoreen 6. helmikuuta 1922 Falklandin saarista itäkaakkoon ollessaan salpietarilastissa matkalla Chilen Iquiquesta Etelä-Afrikan Delagoa Bayhin ja ajelehti sitten ohjauskyvyttömänä 70 vuorokauden ajan kunnes englantilainen höyrylaiva S/S Junin havaitsi parkin ja hinasi sen Montevideoon Uruguayhin. Parkki myytiin sitten hiiliproomuksi Buenos Airesiin ja se sai nimekseen Constancia, myöhemmin nimeksi muuttui Don Juan V. Proomu oli olemassa vielä vuonna 1954. 

## Lähteet
Pohjois-Saksan evankelis-luterilainen kirkko

**Pohjois-Saksan evankelis-luterilainen kirkko** () tai Nordkirche on yksi Saksan evankelisen kirkon jäsenkirkoista. Kirkon hallinto sijaitsee Schwerinissä.

Kirkolla on 877 seurakuntaa, ja vuoden 2024 lopussa kirkolla oli 1 646 039 jäsentä.

Kirkko syntyi vuonna 2012, kun entiset Mecklenburgin evankelisluterilainen maakirkko, Pohjois-Elben evankelisluterilainen kirkko sekä Pommerin evankelinen kirkko yhdistyivät yhdeksi kirkoksi.

## Lähteet

## Aiheesta muualla
* Kirkon kotisivut
SHL-kausi 2019–2020

**SHL-kausi 2019–2020** oli SHL:n 45. kausi. Kausi alkoi 14. syyskuuta 2019 ja runkosarja päättyi 12. maaliskuuta 2020. Koronaviruspandemian takia pudotuspelejä ei pelattu. Runkosarja ehdittiin kuitenkin pelata loppuun asti.

## Runkosarja
### Tilastojen kärjessä
Lähde:

## Lähteet
Woodburn (parkki)

**Woodburn** oli suomalainen kolmimastoinen teräsparkki, joka oli rakennettu 1896. Parkki oli suomalaisen Gustaf Eriksonin varustamon omistuksessa 1919–1926. Laiva myytiin hiiliproomuksi vuonna 1926.

Woodburnin rakensi Russell & Co. Greenockissa Skotlannissa vuonna 1896 Greenockissa toimineelle Robert Shankland & Co.-varustamolle. Laivan vetoisuus oli 1&nbsp;519 bruttorekisteritonnia ja kantavuus 2&nbsp;600 kuollutpainotonnia. Laivan pituus oli 70,80 metriä, leveys 11,30 metriä ja syväys 6,70 metriä. Suomeen Woodburn ostettiin Robert Shankland & Co.-varustamolta vuonna 1906. Se oli uusikaupunkilaisten laivanvarustajien omistuksessa vuoteen 1919 saakka ennen kuin se siirtyi Gustaf Eriksonin omistukseen. Parkki oli nopea purjehtija ja se teki muun muassa 14 vuorokaudessa matkan Kanadan Pictousta Englannin Milford Haveniin. Syyskuun alussa 1919 Woodburn purjehti vehnälastissa Sydneystä Malmöhön, kun se ajoi karille Kattegatissa Läsön saaren luona.  

Viimeisen matkansa Woodburn teki kivihiililastissa Australian Newcastlesta Fidžin Levukaan syyskuussa 1926. Parkki myytiin sen jälkeen hiiliproomuksi.

## Lähteet
William Beckford

**William Thomas Beckford** (myös **William Beckford nuorempi**, 1. lokakuuta 1760 Soho Square, Lontoo – 2. toukokuuta 1844 Bath, Somerset) oli englantilainen keräilijä, poliitikko, harrastelijaorientalisti ja kirjailija.  Hän oli aikansa julkisuuden henkilö, joka tuli tunnetuksi eksentrisestä käytöksestään, suuresta peritystä omaisuudestaan sekä seksuaalisesta vapaamielisyydestään. Beckfordin kirjallinen tuotanto käsittää romaaneja, satiireja ja matkakertomuksia sekä käännöksiä arabiankielisistä teksteistä. Hänet muistetaan parhaiten itämaisesta romaanistaan *[[Hirmuvaltias]]* (*Vathek*, 1786) sekä mittavista rakennusprojekteistaan, joista kuuluisin oli uusvanha goottilainen katedraali Fonthill Abbey.

## Bibliografia
Bibliografia ei ole täydellinen.
* *L’Esplendente* (novelli, säilynyt katkelmallisena, kirjoitettu ennen vuotta 1777)
* *The Long Story* (myös *The Vision*, julkaisematon romaani, kirjoitettu 1777)
* *Biographical Memoirs of Extraordinary Painters* (satiiri, 1780)
* *Dreams, Waking Thoughts and Incidents* (matkakertomus, 1783)
* *[[Hirmuvaltias|An Arabian Tale, from an Unpublished Manuscript: With Notes Critical and Explanatory]]* (romaani, 1786)
** *Histoire des deux Princes amis, Alasi et Firouz, enfermés dans le palais du feu souterrain* (novelli, kirjoitettu 1780-luvulla, julkaistu 2001)
** *Histoire du Prince Barkiarokh enfermé dans le palais du feu souterrain* (novelli, kirjoitettu 1780-luvulla, julkaistu 1909–1910)
** *Histoire du Prince Kalilah et de la Princesse Zulkaïs enfermés dans le palais du feu souterrain* (keskeneräinen novelli, kirjoitettu 1780-luvulla, julkaistu 1912)
** *Histoire du Prince Alasi et de la Princesse Firouzka* (novelli, kirjoitettu 1834, julkaistu 1909–1910)
* *Modern Novel Writing, or The Elegant Enthusiast; and The Interesting Emotions of Arabella Bloomville: A Rhapsodical Romance* (nimellä Lady Harriet Marlow, 1796)
* *Azemia: A Description and Sentimental Novel* (nimellä Agneta Mariana Jenks, 1797, 2 osaa)
* *The Story of Al Raoui: A Tale from the Arabic* (anonyymi, kirjoittajasta ei varmuutta, 1799)
* *Letters from Italy with Sketches of Spain and Portugal* (kirjeitä, koottu 1835)

## Lähteet
* 
* 
* 
* 
* 
* 

## Aiheesta muualla
Kylemore (parkki)

**Kylemore** oli suomalainen kolmimastoinen teräsparkki, joka oli rakennettu 1880. Parkki oli suomalaisen Gustaf Eriksonin varustamon omistuksessa 1934–1937. Laiva myytiin romutettavaksi Hampuriin 1937.

Kylemoren rakensi John Reid & Co. Port Glasgowssa Skotlannissa vuonna 1880 liverpoolilaiselle Nicholson & M’Gill-varustamolle. Laivan vetoisuus oli 1&nbsp;219 bruttorekisteritonnia ja kantavuus 1&nbsp;900 kuollutpainotonnia. Laivan pituus oli 72,94 metriä, leveys 11,02 metriä ja syväys 6,73 metriä. Suomeen Kylemore ostettiin R.H. Bagerilta Marstalilta Tanskasta vuonna 1934. Parkki oli Uudenkaupungin satamassa vuosina 1934 ja 1935 eikä ollut rahtiliikenteessä. Vuonna 1936 se kuljetti puutavaraa Suomesta Tanskan Esbjergiin.

Viimeisen matkansa Kylemore teki tammikuussa 1937 painolastissa Maarianhaminasta Hampuriin jonne se myytiin romutettavaksi. Kylemoren kaljuunakuva on esillä Ahvenanmaan merenkulkumuseossa Maarianhaminassa. 

## Lähteet

## Aiheesta muualla
* Teräsparkki Kylemore, Suomen merimuseon kuvakokoelma (Finna)
Inkakääpiöahven

**Inkakääpiöahven** (*Apistogramma baenschi*) on kirjoahventen (Cichlidae) heimoon kuuluva akvaariossakin pidetty kalalaji. Se on melko pieni kalalaji, korkeimmillaankin vain 5,3 senttimetrin mittainen. Muista *[[Apistogramma]]*-suvun lajeista se eroaa ainakin kylkiensä viiden tumman pystyraidan ansiosta. Inkakääpiöahventa tavataan villinä Etelä-Amerikan Perussa. Inkakääpiöahvenen lajinimi *baenschi* on annettu saksalaisen kirjailijan Hans A. Baenschin kunniaksi.

## Lähteet
Kultakoruahven

**Kultakoruahven** (*Julidochromis ornatus*) on kirjoahventen (Cichlidae) heimoon kuuluva akvaariossakin pidetty kalalaji. George Albert Boulenger kuvasi sen tieteelle vuonna 1898. Kultakoruahven on melko pieni kalalaji, enimmilläänkin vain 8,5 senttimetrin mittainen. Sitä tavataan kansallisena Burundissa, Kongon tasavallassa, Tansaniassa ja Sambiassa.

## Lähteet
Nakatsu

**Nakatsu** () on Japanin kaupunki Kyūshūn saarella Ōitan prefektuurissa. Se sijaitsee prefektuurin luoteisosassa Suōnmeren rannikolla ja rajautuu lännessä Fukuokan prefektuuriin. Asutus on keskittynyt pienelle rannikkotasangolle Yamakunijoen alajuoksulle; noin 80 prosenttia kaupungin alueesta on metsäistä vuoristoa ja lännessä se ulottuu Hikovuorelle saakka. Nakatsussa on 84&nbsp;040 asukasta (elokuussa 2019) ja sen pinta-ala on 491,53 neliökilometriä.

Kaupungin ydinalue sijaitsee Yamakunijoen suulla ja kehittyi Edo-kaudella Nakatsun daimiokunnan linnanaluskaupunkina. Nakatsulle myönnettiin kaupunkioikeudet vuonna 1929, minkä jälkeen se on laajentunut useiden kuntaliitosten kautta. Vuonna 2005 kaupunkiin liitettiin Yamakunin, Hon’yabakein ja Yabakein maaseutukaupungit sekä Sankōn kyläkunta. Perinteisiä elinkeinoja ovat sateenvarjojen ja viuhkojen tuotanto sekä erityisesti tekstiiliteollisuus. Myöhemmin kaupunkiin on kehittynyt terästeollisuutta ja korkeateknologista teollisuutta. Maaseudulla viljellään riisiä, vihanneksia ja hedelmiä, vuoristoalueilla siitakesieniä.

Nakatsun merkittävimpiin nähtävyyksiin kuuluvat esimerkiksi Nakatsun linna, Fukuzawa Yukichin entinen asuintalo sekä Yabakein kanjoni ja siellä sijaitseva Aonodōmonin tunneli. Kaupunkia palvelee JR Kyūshūn Nippō-päälinja.

## Kuvia

Tiedosto:Kyushu Railway - Nakatsu Station - 01.JPG|Nakatsun rautatieasema
Tiedosto:Yamakunigawa River and Mount Kyoshuho from Zenkaibashi Bridge 3.jpg|Yamakunijoki ja Kyōshūvuori Yabakein kanjonissa
Tiedosto:View of Sammon Gate of Goganji Temple.jpg|Gōgan-jin temppeli


## Lähteet

## Aiheesta muualla

* Kaupungin internetsivut
Saksin evankelisluterilainen maakirkko

**Saksin evankelisluterilainen maakirkko** () on yksi Saksan evankelisen kirkon jäsenkirkoista. Sen pääpaikka on Dresden.

Kirkolla on 702 seurakuntaa. Vuoden 2024 lopussa kirkolla oli 575 504 jäsentä.

## Lähteet

## Aiheesta muualla
* Kirkon kotisivut
Taavi Kilpi

**Taavi Kilpi** (1917–2008) oli suomalainen Kustavissa Koilan kylässä Isokartanon tilalla asunut maanviljelijä ja Kustavin merenkulkuperinteen tuntija joka julkaisi aiheesta useita artikkeleita Uudenkaupungin Sanomissa. Hän oli kirjailija Volter Kilven veljenpoika.

## Julkaisuja
* *Kustavin kaukomerenkulun kehitysvaiheet*. Uusikaupunki 1967
* *Kustavin talonpoikaisretarien reiteillä : 1. Kustavin kaukomerenkulun kehitysvaiheet ; 2. Kuunariparkki Saaren purjehdukset*. Uusikaupunki 1968
* *Matin kapteenin perhepiiri : elämää vuosisadan vaihteessa*. Uusikaupunki 1969
* *Parkki Kaitaisen rakennusvaiheita : Vanhojen tilikirjojen kertomaa*. Uusikaupunki 1969
* *Parrupurjehtijasta parkinpatruunaksi : Piirteitä laivuri J. S. Janssonista*. Uusikaupunki 1971
* *Kylä väylän varrella*. Tekijä, Lypyrtti 1973
* *Kustavin kunnan 100-vuotiset vaiheet : esitetty Kustavin kunnan 100-vuotisjuhlassa 1.11.1974*. Kustavin kunta, Uusikaupunki 1975
* *Pirtusaarron särkijät*. Uusikaupunki 1976, uusi painos Areopagus, Turku 2010
* *Historian kuteita : eteläisen Vakka-Suomen talonpoikaispurjehduksen vaiheita* ; Uudenkaupungin Sanomissa v. 1986-87 julkaistuja kirjoituksia. Uudenkaupungin kirjapaino, Uusikaupunki 1987
* *Kustavin maamiesseuran 100-vuotisjulkaisu : 1987*. Kustavin maamiesseura, Kustavi 1987
* *Volter Kilpi ja vanha Kustavi*.  Volter Kilven seura, Uusikaupunki 1989, 2. painos 1999

## Lähteet

## Aiheesta muualla
* Taavi Kilpi : Kustavin kaukomerenkulun kehitysvaiheet, artikkeli vuodelta 1997
Pekka Vuoristo

**Pekka Vuoristo** (s. 1950) on eläkkeellä oleva Helsingin Sanomien politiikan toimittaja ja kolumnisti. Hän aloitti lehden toimittajana vuonna 1990. 

Vuoriston pakinat ovat pääasiassa analyysiä poliittisista ja yhteiskunnallisista asioista. Hänen pakinoitaan on lehden lisäksi ilmestynyt kokoelmissa *Karlssonin vuosi 2006*, *Karlssonin vuosi 2007* ja *Karlssonin vuosi 2008*, jotka ovat pilapiirtäjä Henrik Karlssonin kuvittamia.

## Lähteet
Clarence Barlow

**Clarence Barlow** (myös *Klarenz B*; 27. joulukuuta 1945 Kalkutta – kesäkuu 2023) oli intialaissyntyinen säveltäjä. Hänestä tuli yksi merkittävistä saksankielisen kulttuuriympäristön avantgardistisen musiikin säveltäjistä.

Barlow syntyi anglointialaiseen vähemmistöön kuuluneeseen perheeseen, jolla oli englantilais-ranskalais-ja portugalilainen tausta.

Hänen varhaisimmat sävellyksensä ovat vuodelta 1957. Hän opiskeli musiikillisten oppiaineiden lisäksi luonnontieteitä, jonka opinnoissa valmistui vuonna 1965 Kalkutan yliopistosta. Tämän jälkeen hän työskenteli kapellimestarina ja musiikin teorian opettajana Kalkutan musiikkikoulussa. Vuonna 1968 Barlow muutti Kölniin, jossa opiskeli vuoteen 1973 saakka sävellystä ja elektronista musiikkia Kölnin musiikkiyliopistossa. Hän suoritti vuosina 1971–1972 myös opintoja Alankomaiden Sonologian instituutissa. Hän aloitti vuonna 1971 tietokoneiden käyttämisen sävellystyönsä apuvälineinä.

Barlow oli vuonna 1986 mukana perustamassa GIMIK-järjestöä (*Initiative Musik und Informatik Köln*), jonka puheenjohtajana toimi vuosina 1986–1993 ja 1996–2002. Vuosina 1982–1994 hän vastasi tietokonemusiikin opetuksesta Darmstadtin uuden musiikin kesäkursseila. Hän toimi vuosina 1984–2005 luennoitsijana tietokonemusiikissa Kölnin musiikkiyliopistossa. Vuonna 1988 Barlow oli Kölnissä pidetyn 14. Kansainvälisen tietokonemusiikin konferenssin musiikillinen johtaja. Hän vieraili vuosina 1990–1991 sävellysprofessorina Essenin Folkwang-taideyliopistossa. Vuosina 1990–1994 hän toimi Alankomaissa Sonologian instituutin johtajana ja vuosina 1994–2006 saman opinahjon sävellyksen ja sonologian professorina. Vuosina 1994–2010 hän lisäksi oli Académie internationale de musique électroacoustiquen jäsenenä Bourgesissa. Vuosina 2005–2006 hän oli vierailevana sävellysprofessorina Porton ESMAE:ssa (*Escola superior de música e artes do espectáculo*). Vuonna 2006 hänestä tuli Kalifornian yliopiston (Santa Barbara) Corwin-professori ja sävellysopetuksen johtaja.

## Lähteet
George Albert Boulenger

**George Albert Boulenger** (19. lokakuuta 1858 Bryssel, Belgia – 23. marraskuuta 1937) oli belgialais-brittiläinen eläintieteilijä. Hän kuvasi eläessään yli  eläinlajia. Hän toimi myös kasvitieteilijänä vuodesta 1907 alkaen.

## Lähteet
Warma (parkki)

**Warma** oli suomalainen kolmimastoinen puinen parkkilaiva, joka oli rakennettu 1922. Parkki oli suomalaisen Gustaf Eriksonin varustamon omistuksessa 1933–1937. Laiva myytiin romutettavaksi Hampuriin 1937. Warma oli todennäköisesti viimeinen puusta rakennettu parkkilaiva maailmassa. 

Parkki Warma rakennettiin laivanrakennusmestari J. Lehtosen johdolla Uudenkaupungin Varvinmäellä 1920–1922 Uudenkaupungin Laiva Oy-varustamolle. Laivan vetoisuus oli 718 bruttorekisteritonnia ja kantavuus 1&nbsp;400 kuollutpainotonnia. Laivan pituus oli 61,50 metriä, leveys 10,66 metriä ja syväys 5,23 metriä. Georg Kåhren mukaan parkki Warman vuonna 1930 tekemä matka Foweystä kaoliinilastissa Genovaan ja sieltä Sisiliaan hakemaan suolalasti Göteborgiin oli viimeinen eurooppalaisen puisen kolmimastoparkin kaupallisessa liikenteessä tekemä matka. 

Viimeisen matkansa Warma teki joulukuussa 1936 puutavaralastissa Uuraasta Lontooseen. Laiva joutui myrskyyn Pohjamerellä 3. joulukuuta 1936 ja pääsi hätäsatamaan Cuxhaveniin. Warma myytiin romutettavksi Hampurissa huhtikuussa 1937. 

Parkki Warman sisarlaiva oli parkki Eläköön. Åke Sandvall on tehnyt Warmasta kaksi votiivilaivaa joista toinen on Uudenkaupungin uudessa kirkossa ja toinen Turun Mikaelinkirkossa. Warman suurikokoinen pienoismalli oli esillä Uudessakaupungissa Pakkahuoneen rannassa Rakennusklinikka Vasossa. 

## Kirjallisuutta
* Matti Jussila : *Parkkilaiva Warma : lajinsa viimeinen*. Uudenkaupungin merihistoriallinen yhdistys, Uusikaupunki 2003 

## Lähteet

## Aiheesta muualla
* Parkkilaiva Warmasta ilmestyi kirja, Vakkamedia uutisia
Eläköön (parkki)

**Eläköön** oli suomalainen kolmimastoinen puuparkki, joka oli rakennettu 1920. Parkki oli suomalaisen Gustaf Eriksonin varustamon omistuksessa 1933–1941. Laiva haaksirikkoutui 1948 ja päätyi hylkynä aallonmurtajaksi Nauvoon. Eläköön oli todennäköisesti viimeinen rahtiliikenteessä ollut  puinen parkkilaiva maailmassa. 

Parkki Eläköön rakennettiin laivanrakennusmestarien Emanuel Eklund ja J. Lehtonen johdolla Uudenkaupungin Varvinmäellä 1919-1920 Uudenkaupungin Laiva Oy-varustamolle. Laivan vetoisuus oli 827 bruttorekisteritonnia ja kantavuus 1&nbsp;400 kuollutpainotonnia. Laivan pituus oli 63,85 metriä, leveys 11,00 metriä ja syväys 5,22 metriä. Parkki Eläköön liikennöi pääasiassa Pohjanmeren ja Välimeren satamiin mutta vuonna 1924 se haki jalopuulastin Jamaikasta Eurooppaan. Parkki törmäsi Ahvenanmerellä sakeassa sumussa yhteen tanskalaisen höyrylaiva Helgan kanssa 6. marraskuuta 1926 ollessaan painolastissa matkalla Lontoosta Uuteenkaupunkiin. Törmäyksessä keulaan tuli suuri aukko ja Eläköön joutui jäämään korjattavaksi Uuteenkaupunkiin. Tammikuun lopulla 1930 Eläköön oli kaoliinilastissa matkalla Englannin Foweysta Italian Genovaan kun se vaurioitui pahoin myrskyssä. Laiva julistettiin jo hylyksi mutta uusikaupunkilaiset ostivat sen huutokaupassa vakuutusyhtiöltä ja kunnostivat uudelleen Itämeren liikenteeseen. Eriksonin varustamon omistuksessa Eläköön teki heinä-elokuussa 1938 filmiristeilyjä Itämerellä kahden ruotsalaisen elokuvan kuvauksia varten. Kesällä 1939 Eläköön vei vielä puutavaralastin Veitsiluodosta Esbjergiin Tanskaan. 

Eriksonin jälkeen parkin omisti ensin helsinkiläinen Satakunnan Laiva Oy 1943-1944 ja sitten raumalainen Rauman Alus Oy 1944-1949. Eläköön haaksirikkoutui Itämerellä 1948 ja se päätyi 1949 hylkynä Pikku-Nauvon sahan laiturin aallonmurtajaksi. Parkki Eläköön sisarlaiva oli parkki Warma. Parkki Eläköön pienoismalli oli esillä Kalannin Säästöpankin Uudenkaupungin konttorissa. 

## Lähteet
Levonorgestreeli

**Levonorgestreeli** (C21H28O2)  on steroidijohdannaisiin kuuluva orgaaninen yhdiste. Yhdistettä käytetään lääketieteessä ehkäisyyn. Levonorgestreeli kuuluu WHO:n laatimaan tärkeimpien lääkeaineiden luetteloon.

## Ominaisuudet ja käyttö
Levonorgestreeli on huoneenlämpötilassa kiteistä ainetta. Yhdiste on veteen liukenematonta, mutta liukenee hieman etanoliin ja hyvin kloroformiin. Levonorgestreeli on optisesti aktiivista ja sen kiertokyky kloroformiliuoksessa on -32,4. Levonorgestreeli on vaikutukseltaan progestiini eli se sitoutuu progesteronireseptoreihin ja estää ovulaation sekä paksuntaa kohdunkaulan limakalvoa. Levonorgestreelillä on useita antotapoja. Sitä voidaan annostella tablettina joko yhdessä etinyyliestradiolin kanssa tai yksinään, laastarina, ihonalaisena implanttina tai kohtuun asetettavana hormonikierukkana. Levonorgestreeliä voidaan käyttää jälkiehkäisyyn. Lääkeaine pienentää raskauden todennäköisyyttä 57&ndash;93 %. Levonorgestreelin haittavaikutukset ovat samankaltaisia kuin muillakin progestiineilla.

## Valmistus
Levonorgestreelin valmistukseen on kehitetty asymmetrinen synteesimenetelmä. Lähtöaineena on 6-metoksitetraloni. Kuusivaiheisen synteesin keskeisiä vaiheita ovat enantioselektiivinen mikrobiologinen pelkistys ja steroideille ominaisen rengassysteemin muodostuminen.
:
:

## Lähteet
Cambrian Princess

**Cambrian Princess** oli suomalainen kolmimastoinen rautafregatti, joka oli rakennettu 1884. Fregatti oli suomalaisessa omistuksessa 1913–1916 ja se oli suurin Suomeen rekisteröity fregatti. Laiva myytiin Italiaan 1916 ja saksalaiset sukellusveneet upottivat sen maaliskuussa 1918.

Cambrian Princessin rakensi Oswald, Mordaunt & Co. Southamptonissa Englannissa vuonna 1884 liverpoolilaiselle E. Bates & Sons-varustamolle. Laivan nimi oli vuoteen 1903 saakka *Many Down*. Laivan vetoisuus oli 2&nbsp;436 bruttorekisteritonnia ja kantavuus 3&nbsp;740 kuollutpainotonnia. Laivan pituus oli 91,5 metriä, leveys 12,3 metriä ja syväys 7,5 metriä. Suomeen Cambrian Princess ostettiin liverpoolilaiselta W. Thomas & Co.-varustamolta vuonna joulukuussa 1913. Laivan omisti uusikaupunkilainen varustamo. Fregatin riki vaurioitui pahoin jättiläisaallon iskettyä laivaan 16. toukokuuta 1914 Etelä-Atlantilla Tristan da Cunhan lähistöllä kun se oli koksilastissa matkalla Cardiffista Etelä-Afrikan Port Nollothiin. Laiva purjehti hätärikin turvin 22 vuorokaudessa Rio de Janeiroon. Viimeisen matkansa suomalaisomistuksessa laiva teki rautalastissa Buenos Airesista Genovaan lokakuun 1915 ja tammikuun 1916 välillä. Laiva myytiin 1916 Italiaan ja se uuden nimen Alessandra. Laiva upotettiin 15. maaliskuuta 1918.

## Lähteet
El Gouna

**El Gouna** on egyptiläinen turistikeskus, jonka omistaa Samih Sawiris. Se sijaitsee Egyptin itäosassa, Punaisenmeren länsirannalla, noin 20 kilometrin päässä Hurghadasta pohjoiseen.

## El Gounan historia
Orascom Hotels and Development aloitti El Gounan rakentamisen turistikeskukseksi vuonna 1989. Monet vaikuttavat eurooppalaiset ja amerikkalaiset arkitehdit suunnittelivat El Gounaan perinteisiä egyptiläisiä maaseututaloja. Myös El Gounan koko alue rakennettiin tekolaguunien ympärille. Vuonna 1992 El Gouna avattiin ja siitä tuli nopeasti suosittu lomakohde. El Gounaa rakennetaan yhä edelleen suuremmaksi lomakyläksi.

## Turistikeskuksena
El Gouna on yksi Egyptin suosituimmista lomakohteista. El Gouna on etenkin erikoistunut vesiurheiluun, mutta myös muita erilaisia aktiviteettimahdollisuuksia löytyy, joita ovat muun muassa golf, aavikko-safarit ja ratsastus. El Gouna sopii myös hyvin auringonottamiseen ja uimiseen.

## Ilmasto
Koska El Gouna sijaitsee Egyptissä, joka on yksi maailman kuivimmista ja aurinkoisimmista maista, siellä päivät ovat yleisesti kuivia ja lämpimiä. El Gounassa lämpötila on vuoden ympäri noin 17°C - 33°C välillä.

## Lähteet
#https://www.tripadvisor.fi/Home-g297548
#https://www.tjareborg.fi/egypti/hurghadan-alue/el-gouna 

## Aiheesta muualla
Ranskan ilmasto

**Ranskan ilmasto** on Köppenin ilmastoluokituksen mukaan suuressa osassa maata lauhkea meri-ilmasto Cfb vaikkakin Etelä-Ranskassa vallitsee välimerenilmaston kuumakesäinen alatyyppi Csa. Ranskan Alpeilla vallitsee kostea- ja kylmätalvisen ilmaston lämminkesäinen alatyyppi Dfb.

## Lämpötilat
Ranskan vuotuinen lämpötilan keskiarvo on 11,2 celsiusastetta. Kuumin kuukausi on heinäkuu 19,2 celsiusasteen keskilämpötilalla ja kylmin tammikuu 4 celsiusasteen keskiarvolla.

Pohjois-Ranskan Bray-Dunessa vuoden keskilämpötila on 10,3 celsiuastetta, Länsi-Ranskan Plouarzelissa 11,0 celsiusastetta, Itä-Ranskan Lauterbourgissa 10,3 celsiusastetta, Etelä-Ranskan Hyèresissa 14,9 celsiusastetta ja Keski-Ranskan Bourgesissa 11,2 celsiusastetta. Ranskan kaikkien aikojen lämpöennätys on 46,0 celsiusastetta on mitattu 28. kesäkuuta 2019 Vérarguesista, Héraultin departementista Euroopan ennätyksellisen helleaallon yhteydessä. Ranskan kaikkien aikojen kylmin lämpötila −41.0 °C taas on mitattu 17. tammikuuta 1985 Mouthesta, Doubsin departementista.

## Sateisuus
Ranskan vuotuinen sademäärä on 779.5 millimetriä. Sateisinta on lokakuussa, jolloin sademäärä on 78,7 millimetriä ja kuivinta helmikuussa jolloin sademäärä on 56,4 millimetriä.

Ranskan pääkaupungissa Pariisissa sataa keskimäärin 650 millimetriä vuodessa. Rannikkoalueilla ja vuoristossa on sateisinta.

## Ilmastonmuutos

### Historiallisesti
Ilmaston lämpeneminen on ollut Ranskassa 1900-luvulla vahvempaa kuin globaali keskiarvo. Manner-Ranskassa vuoden keskilämpötila on noussut 0,95 celsiusastetta, kun maailmanlaajuisesti vain 0,74 astetta. Varsinkin 1950-luvun jälkeen lämpeneminen on ollut voimakasta. Aikavälillä 1960–2009 viileät yöt ja päivät harvinaistuivat selvästi lämpimien öiden ja kuumien päivien lisääntyessä. Ranskan Alpeilla oli vuoden keskilämpötila vuosina 1900–2004 noussut 0,14 celsiuastetta. Ranskan sateisuus on lisääntynyt 1900-luvulta merkittävästi ja tulvien määrä on lisääntynyt.

### Tulevaisuudessa

Vuoteen 2100 mennessä Ranskan vuotuisen keskilämpötilan ennustetaan A1B-skenaarion mukaan nousevan 2,5–3,5 celsiusastetta vuosiin 1960–1990 verrattuna, ja eteläisten alueiden ennustetaan lämpiävän pohjoisia enemmän. A1B-skenaario ennustaa keskilämpötilan nousevan vuoteen 2050 mennessä 1,7–2,7 astetta vuosiin 1971–2000 verrattuna. Samaan aikakauteen verrattuna ennustavat A2- ja A1B-skenaariot keskilämpötilan nousevan 2,2–4,2 celsiusastetta.

Kesän 2019 kaltaiset helleaallot, jolloin mitattiin Ranskan kaikkien aikojen korkein lämpötila 46,0 °C, voivat tulevaisuudessa tuoda Ranskaan jopa 50 celsiusasteen lämpötiloja, jos ilmastonmuutosta ei hillitä.

## Lähteet

## Aiheesta muualla
Saiki

**Saiki** () on Japanin kaupunki Kyūshūn saarella Ōitan prefektuurissa. Se sijaitsee prefektuurin eteläosassa Tyynenmeren Saikinlahden ja Hyūganmeren rannikolla. Etelässä se rajautuu Miyazakin prefektuuriin. Kaupunkiin kuuluu noin 270 kilometriä pitkä rikkonainen rannikkoalue ja useita saaria, sisämaassa metsäisiä Kyūshūvuorten vuoristoalueita ja tiheästi asutettu tasankoalue Banjōjoen suulla. Saikissa on 70&nbsp;945 asukasta (elokuussa 2019) ja sen pinta-ala on 903,11 neliökilometriä, joten pinta-alaltaan se on koko Kyūshūn suurin kaupunki.

Edo-kaudella 1600-luvun alusta lähtien Saiki kehittyi Saikin daimiokunnan linnanaluskaupunkina. Ennen toista maailmansotaa sinne sijoitettiin keisarillisen Japanin laivaston tukikohta, jonka paikalle syntyi sodan jälkeen laivanrakennus-, sellu-, vaneri- ja kemianteollisuutta. Niiden ansiosta Saiki nousi prefektuurin toiseksi merkittävimmäksi teollisuuskeskukseksi Ōitan jälkeen. Muita merkittäviä elinkeinoja ovat muun muassa riisin, hedelmien ja kasvisten viljely, kalastus ja helmien tuotanto sekä vuoristoalueilla metsäteollisuus. Kaupunkioikeudet Saikille myönnettiin vuonna 1941. Kaupunki laajeni huomattavasti vuonna 2005, kun siihen liitettiin neljä ympäristön maaseutukaupunkia (Kamae, Kamiura, Tsurumi, Ume ja Yayoi) ja kolme kyläkuntaa (Honjō, Naokawa ja Yonōzu). 

Kaupunkia palvelee JR Kyūshūn Nippō-päälinja.

## Kuvia

Tiedosto:Port of Saiki - 佐伯港 - panoramio (2).jpg|Saikin satamaa
Tiedosto:鶴御埼灯台 - panoramio.jpg|Tsurumisakin majakka
Tiedosto:Utagenka Bridge.jpg|Utagenkan silta


## Lähteet

## Aiheesta muualla

* Kaupungin internetsivut
Pestalozzi (parkki)

**Pestalozzi** oli suomalainen kolmimastoinen rautaparkki, joka oli rakennettu 1884. Parkki oli suomalaisen Gustaf Eriksonin varustamon omistuksessa 1934–1937. Laiva myytiin toukokuussa 1937 romutettavaksi Liettuaan.

Parkki Pestalozzin rakensi Blohm & Voss Hampurissa Saksassa vuonna 1884 hampurilaiselle F. Laeisz-varustamolle. Laivan vetoisuus oli 1&nbsp;046 bruttorekisteritonnia ja kantavuus 1&nbsp;600 kuollutpainotonnia. Laivan pituus oli 67,02 metriä, leveys 10,45 metriä ja syväys 5,90 metriä. Suomeen Pestalozzi ostettiin R.K. Bargerilta Marstalista Tanskasta vuonna 1934. Laiva kuljetti puutavaraa Itämeren ja Pohjanmeren liikenteessä. Marraskuun lopulla 1935 Pestalozzi ajoi Dragorin luona ollessaan matkalla Gravesendista Maarianhaminaan, laivan irroittaminen kesti muutamia päiviä. Vuonna 1936 parkki kuljetti puutavaraa Itämerellä Ruotsista ja Suomesta Tanskaan. Parkki myytiin romutettavaksi Liettuan Libauhun toukokuussa 1937. 

## Lähteet
Saku Lehikoinen

**Saku Lehikoinen** (s. 13. elokuuta 1990 Helsinki) on suomalainen keskipitkän matkan juoksija, joka edustaa Turun Urheiluliittoa. Hänen valmentajansa on Pekka J. Lehtinen.

Lehikoinen saavutti vuoden 2013 Yleisurheilun sisäratojen Suomen-mestaruuskilpailuissa pronssia 800 metrin juoksussa.

## Lähteet
Pfalzin evankelinen kirkko

**Pfalzin evankelinen kirkko** () on yksiSaksan evankelisen kirkon jäsenkirkoista. Sen pääpaikka on Speyer.

Kirkolla on 402 seurakuntaa. Vuoden 2024 lopussa kirkolla oli 429 934 jäsentä.

## Lähteet

## Aiheesta muualla
* Kirkon kotisivut
Borrowdale

**Borrowdale** oli suomalainen kolmimastoinen rautaparkki, joka oli rakennettu 1868. Parkki oli suomalaisen Gustaf Eriksonin varustamon omistuksessa 1916–1917. Saksalainen sukellusvene upotti Borrowdalen huhtikuussa 1917.

Parkki Borrowdalen rakensi W.H. Potter & Sons Liverpoolissa Englannissa vuonna 1868 White Star Line -varustamolle alun perin Itä-Intian liikenteeseen. Laiva oli alun perin fregatti mutta se muutettiin 1903 parkiksi. Laivan vetoisuus oli 1&nbsp;268 bruttorekisteritonnia ja kantavuus 1&nbsp;900 kuollutpainotonnia. Laivan pituus oli 65,85 metriä, leveys 10,28 metriä ja syväys 6,70 metriä. Suomeen Borrowdale ostettiin Nicholson & McGill -varustamolta Liverpoolista vuonna 1899. Laivan omisti vuoteen 1916 asti joukko maarianhaminalaisia merenkulkuneuvos Mathias August Trobergin (1855-1935) johdolla. 

Saksalainen sukellusvene U 21 torpedoi Borrowdalen 30. huhtikuuta 1917 noin 160 mailia Scillynsaarilta länsilounaaseen. Borrowdale oli koksilastissa matkalla Swanseasta Etelä-Afrikan Port Nollothiin. Laivan miehistö pelastui ja se kuljetettiin Milford Haveniin. 

## Lähteet
Evelyn Nesbit

**Florence Evelyn Nesbit** (25. joulukuuta 1884/1885 Tarentum, Pennsylvania – 17. tammikuuta 1967 Santa Monica, Kalifornia) oli yhdysvaltalainen mykkäelokuvakauden näyttelijä.

Evelyn Nesbitin tarkkaa syntymävuotta ei tiedetä, sillä paikallinen väestökirjanpito tuhoutui tulipalossa. Hän ei itse ottanut koskaan kantaa kysymykseen syntymävuodestaan, joka voi olla myös jokin muu kuin yleisesti esitetyt.

Nesbitin ura alkoi mallintöillä ensiksi Philadelphiassa ja sittemmin New Yorkissa. Hän työskenteli mainos-, muoti- ja taidemallina. Elokuvauransa ohella hän tuli lähes maailmanlaajuisesti tunnetuksi aviomiehensä Harry Kendall Thawn tekemän henkirikoksen vuoksi.

## Lähteet

## Aiheesta muualla
* http://www.ibdb.com/broadway-cast-staff/evelyn-florence-nesbit-54396
*
Åland (parkki)

**Åland** oli suomalainen nelimastoinen rautaparkki, joka oli rakennettu 1887. Parkki oli suomalaisen Gustaf Eriksonin varustamon omistuksessa 1913–1914. Laiva ajoi elokuussa 1914 koralliriutalle Uuden-Kaledonian vesillä ja jäi hylyksi.

Parkki Ålandin rakensi Russell & Co. Port Glasgowssa Skotlannissa vuonna 1887 hampurilaiselle R.C. Rickmers-varustamolle alun perin nimellä *Renée Rickmers*. Laivan vetoisuus oli 2&nbsp;057 bruttorekisteritonnia ja 1&nbsp;959 nettorekisteritonnia. Laivan pituus oli 85,35 metriä, leveys 12,30 metriä ja syväys 7,59 metriä. Suomeen parkki ostettiin Rickmers, Reismühlen, Rhederei und Schiffbau AG-yhtiöltä Bremerhavenista vuonna 1913 ja samassa yhteydessä sen nimeksi muuttui *Åland*. 

Åland kuljetti kivihiililastin Cardiffista Perun Callaoon jonne se saapui toukokuun alussa 1914. Callaosta 1. heinäkuuta lähtenyt parkki Åland ajoi 20. elokuuta 1914 painolastissa Neokumbin koralliriutalle Uuden Kaledonian rannikolla. Miehistö pelastui laivasta Konarin saarelle josta heidät kuljetettiin Nouméaan. Onnettomuuden syynä oli se että riutan lähellä ollut Amedeen majakka oli ensimmäisen maailmansodan syttymisen vuoksi sammutettu. Laiva jäi hylyksi ja myytiin.   

## Lähteet
Kauppasota

**Kauppasota** on kahden tai useamman valtion välinen konflikti, jossa valtiot korottavat toistensa tuotteiden tuontitariffeja tai asettavat tuonnille joitain muita rajoituksia.

## Syyt
Kauppasota voi alkaa, kun yksi valtio katsoo toisen valtion harjoittavan epäreiluja kauppakäytäntöjä. Kauppasodan perusteena on usein valtion protektionistinen pyrkimys suojella kotimaisia yrityksiä ja työpaikkoja ulkomaiselta kilpailulta. Kauppasodalla pyritään myös korjaamaan kauppavajetta.

## Vaikutukset
Protektionismin kannattajien mukaan kauppasota voi hyödyttää kotimaista tuotantoa ja tuoda työpaikkoja. Sen avulla voidaan myös painostaa epäreilusti tai epäeettisesti toimiva valtio ruotuun. Toisaalta kauppasodan seurauksena voi olla tiettyjen tuontituotteiden hintojen nousu tai niiden puute. Kauppasota saattaa myös aiheuttaa inflaatiota, vahingoittaa maan omia yrityksiä ja valtiontaloutta sekä vahingoittaa ulkomaansuhteita.

## Historia
Kauppasodilla on pitkä historia. Siirtomaavallat kävivät kauppasotia jo 1600-luvulta alkaen. Britannia kävi 1800-luvulla Kiinaa vastaan niin sanottuja oopiumisotia. Vuonna 1930 suuren laman aikana Yhdysvallat toteutti Smoot–Hawley-tullilain, joka pyrki suojaamaan oman maan taloutta, mutta laukaisi kansainvälisen kauppasodan, jossa maat köyhdyttivät toinen toisiaan tullien avulla. Yhdysvallat on käynyt kauppasotia viimeksi Kiinaa vastaan presidentti Trumpin kaudella.

## Lähteet
Åland (täsmennyssivu)

**Åland** voi viitata johonkin seuraavista:

* Ahvenanmaan ruotsinkielinen nimi
* ''Åland'', vuonna 1868 ilmestynyt lehti
* ''Åland'', nykyään ilmestyvä lehti
* ''Åland'', suomalainen vuonna 1887 rakennettu purjealus
* Åland, eteläkorealainen muotialan yritys.
Volkswagen Group NSF -pohjalevy

**Volkswagen Group NSF -pohjalevy** (*New Small Family*) on Volkswagen Groupin erittäin pienille automalleille kehittämä pohjalevy. Sille perustuvat kolme automallia ovat teknisesti identtisiä, ja eroavat toisistaan vain ulkonäkönsä yksityiskohtien osalta.

## Mallit

* SEAT Mii (2011–2021)
* Škoda Citigo (2011–2020)
* Volkswagen Up (2011–)
Henriikka Rönkkönen

**Henriikka Rönkkönen** (s. 1984) on suomalainen Heinolasta kotoisin oleva Helsingissä asuva kirjailija ja bloggaaja. Koulutukseltaan hän on filosofian maisteri, pääaineena suomen kieli ja kirjallisuus. Ennen oman sinkkuutta käsittelevän bloginsa aloittamista hän kirjoitti *[[City (lehti)|City]]*-lehteen seksiä ja seksuaalisuutta käsittelevää blogia. Hänen pro gradunsa käsitteli suomalaisten naisten pornokirjoituksia. Hän jatkoi pro gradun jälkeen seksistä kirjoittamista ja opiskeli auktorisoiduksi seksuaalineuvojaksi.

Lahden kaupunginteatterissa sai 5. marraskuuta 2020 kantaesityksensä Aija Pahkalan esittämä monologi *Mielikuvituspoikaystävä K–18*. Monologi perustuu Rönkkösen vuonna 2016 julkaistuun teokseen *Mielikuvituspoikaystävä*.

## Teokset
* *Rakkausshokkihoito*. Atena, 2022.
* 
* 
* 

## Lähteet

## Aiheesta muualla
*
Siilinjärven suurmarttyyri Georgios Voittajan kirkko

**Siilinjärven suurmarttyyri Georgios Voittajan kirkko**, eli **Siilinjärven ortodoksinen kirkko** on Siilinjärvellä sijaitseva, toukokuussa 1959 alkujaan ortodoksiseksi rukoushuoneeksi (tsasounaksi) vihitty rakennus, joka vihittiin peruskorjauksen jälkeen huhtikuussa 1979 ortodoksiseksi kirkoksi. 

Siilinjärvi kuuluu alueellisesti Kuopion ortodoksiseen seurakuntaan ja kirkko on yksi Kuopion ortodoksisen seurakunnan pyhäköistä.

## Lähteet
Oldenburgin evankelisluterilainen kirkko

**Oldenburgin evankelisluterilainen kirkko** () on yksi Saksan evankelisen kirkon jäsenkirkoista. Sen pääpaikka on Oldenburg.

Kirkolla on 116 seurakuntaa. Vuoden 2024 lopussa kirkolla oli 349 599 jäsentä.

## Lähteet

## Aiheesta muualla
* Kirkon kotisivut
Maija Salmi

**Maija Salmi** (s. 1985) on suomalainen toimittaja ja tietokirjailija. Salmen esikoisteos *Paholaisen juna* oli ehdolla aikakauslehti Kanavan ja Otavan kirjasäätiön jakaman Kanava-tietokirjatunnustuspalkinnon saajaksi vuonna 2015. 

Salmi työskentelee Ylen Espanjan-kirjeenvaihtajana.

## Teokset

* *Paholaisen juna: matka kohti amerikkalaista unelmaa.* Atena, 2015. .
* Koutaniemi, Meeri & Salmi, Maija: *Ilopangon vankilan naiset.* Like, 2017. .

## Lähteet
Enrico Bianchi

**Enrico ”Rico” Bianchi** (13. toukokuuta 1930 Chur – 26. maaliskuuta 2025) oli sveitsiläinen soutaja.

Bianchi saavutti perämiehellisessä nelosessa olympiahopeaa Helsingissä 1952. Hän kilpaili myös Rooman kesäolympialaisissa 1960. EM-kilpailuista hän voitti kaksi pronssimitalia.

## Lähteet
* 

### Viitteet

## Aiheesta muualla
*
Turkin ralli 2018

**Turkin ralli 2018** (virallisesti **11. Rally Turkey Marmaris 2018**) oli Rallin MM-sarjan kauden 2018 kymmenes osakilpailu, joka ajettiin 13.–16. syyskuuta. Kilpailun voitti Toyotan Ott Tänak.

## Tulokset

## Lähteet
Turkin ralli 2019

**Turkin ralli 2019** (virallisesti *12. Rally Turkey*) oli Rallin MM-sarjan kauden 2019 11. osakilpailu, joka ajettiin 12.–15. syyskuuta 2019. Kilpailun keskuspaikka oli Marmaris ja kilpailussa oli 17 erikoiskoetta.

Kilpailun voitti Sébastien Ogier, jolle voitto oli kauden kolmas. Ogier nousi johtoon lauantaina kun Lappi menetti aikaa ajettuaan pitkäksi. Tänak keräsi Power Stage -erikoiskokeella täydet viisi lisäpistettä. Tänak joutui keskeyttämään lauantaina sähkövikaan, mutta palasi kilpailuun sunnuntaina.

## Tulokset

## Lähteet

## Aiheesta muualla
* Rally-Maps.com, erikoiskokeet kartalla
Walter Leiser

**Walter Leiser** (4. toukokuuta 1931 – 9. joulukuuta 2023) oli sveitsiläinen soutaja.

Leiser saavutti perämiehellisissä nelikoissa olympiahopeaa Helsingissä 1952 ja EM-pronssia vuonna 1953..

## Lähteet
* Walter Leiser Bio, Stats, and Results  Olympics at Sports-Reference.com 
* Profiili swissolympians.ch 

### Viitteet

## Aiheesta muualla
*
Taketa

**Taketa** () on Japanin kaupunki Kyūshūn saarella Ōitan prefektuurissa. Se sijaitsee sisämaassa prefektuurin eteläosassa ja rajautuu Kumamoton ja Miyazakin prefektuureihin. Kaupunki on vuorten ympäröimä: pohjoisessa kohoaa Kujūvuori, lännessä Ason kaldera ja etelässä Sobovuori. Ōnojoki saa alkunsa kaupungin alueelta. Taketassa on 21&nbsp;542 asukasta (elokuussa 2019) ja sen pinta-ala on 477,7 neliökilometriä.

Taketa on kasvanut Kyūshūn ylittävän, historiallisesti tärkeän tien varrelle. Edo-kaudella se kehittyi Okan daimiokunnan linnanaluskaupunkina. Kaupunkioikeudet osana Japanin nykyistä kunnallishallintoa Taketalle myönnettiin vuonna 1954. Kaupunki kasvoi huomattavasti vuonna 2005, kun siihen liitettiin Kujūn, Naoirin ja Ogin maaseutukaupungit. Maatalous on merkittävä elinkeino ja tuottaa erityisesti riisiä sekä hedelmiä, kasviksia ja maitoa. Taketan nähtävyyksiin kuuluvat Okan linnan rauniot, säilyneet samurai-sotilasluokan asuintalot, Nagayu-onsenin kuuma lähde ja muut historialliset muistomerkit. Osa kaupungin alueesta kuuluu Aso-Kujūn kansallispuistoon.

Kaupunkia palvelee JR Kyūshūn Hōhi-päälinja.

## Kuvia

Tiedosto:Cherryblossoms at oka-castle2.jpg|Okan linnan raunioita
Tiedosto:Sasamuta?Stone Arch Water Bridge.jpg|Sasamutan kivisilta
Tiedosto:Lamune Onsen.jpg|Terunobu Fujimorin suunnittelema Lamune-onsen


## Lähteet

## Aiheesta muualla

* Kaupungin internetsivut
Heinrich Scheller

**Heinrich ”Heini” Scheller** (3. elokuuta 1929 – 1. syyskuuta 1957 San Carlos, Kalifornia, Yhdysvallat) oli sveitsiläinen soutaja.

Scheller saavutti perämiehellisissä nelikoissa olympiahopeaa Helsingissä 1952. EM-kilpailuista hän voitti kaksi pronssimitalia.

## Lähteet
* Heini Scheller Bio, Stats, and Results  Olympics at Sports-Reference.com 

### Viitteet

## Aiheesta muualla
*
Paradise Regained

**Paradise Regained** on englantilaisen runoilijan John Miltonin runo, joka julkaistiin ensimmäisen kerran vuonna 1671. Se ilmestyi samassa niteessä kuin Miltonin draamateos *[[Samson Agonistes]]*. Jo nimessään *Paradise Regained* (”Takaisin saatu paratiisi”) yhdistyy kirjailijan varhaisempaan ja kuuluisampaan teokseen, eeppiseen runoon *[[Kadotettu paratiisi]]*. Muita yhdistäviä tekijöitä ovat samat teologiset teemat, silosäkeen käyttö sekä kristillinen historia. Aiheena teoksessa ovat Kristuksen kohtaamat kiusaukset sellaisina kuin ne on kuvattu Luukkaan evankeliumissa. 

Milton kirjoitti *Paradise Regainedin* mökillään Chalfont St Gilesissä Buckinghamshiressä. Teos koostuu neljästä kirjasta ja 2&nbsp;065 rivistä; paljon pidempi *Kadotettu paratiisi* sisältää kaksitoista kirjaa ja 10&nbsp;565 riviä. Tästä syystä kirjallisuudentutkija Barbara K. Lewalski on nimittänyt teosta ”lyhyeksi eepokseksi”. 

Siinä missä *Kadotettu paratiisi* on tyyliltään monimutkainen ja koristeellinen, *Paradise Regainedin* tyyli on melko pelkistettyä. Milton käyttää nyt vähemmän vertauksia, ja hänen lauserakenteensa ovat yksinkertaisempia.
Émile Ess

**Émile Ess** (9. tammikuuta 1932 Ruswil – 30. marraskuuta 1990) oli sveitsiläinen soutaja, olympiamitalisti ja Euroopan mestari.

Ess saavutti perämiehellisissä nelikoissa olympiahopeaa Helsingissä 1952. Hän kilpaili myös Rooman kesäolympialaisissa 1960. EM-kilpailuista hän voitti neljä mitalia joiden joukossa perämiehettömän nelikon Euroopan mestaruus vuonna 1959.

## Lähteet
* Émile Ess Bio, Stats, and Results  Olympics at Sports-Reference.com 

### Viitteet

## Aiheesta muualla
*
Virmaila

**Virmaila** on kylä Padasjoen kunnassa Päijät-Hämeessä. Kylä sijaitsee Päijänteen Virmailansaaressa. Kylä käsittää saaren ja sen lähisaarten alueet.

Virmailassa eläneen ratsutilallisen, kolmikymmenvuotisen sodan ratsumiesveteraanin Heikki Pietarinpojan (n. 1586–1666) ja hänen puolisonsa Riitta Hannuntytär Rapalan jälkeläisiä on selvitetty yli 10&thinsp;000. Eino Mäkelän, Uuno Pulkkilan ja Kauko Tyllilän Espoossa elokuussa 1978 perustama Virmailan rusthollin sukuyhdistys on julkaissut kaksiosaisen, liki 1&thinsp;800-sivuisen sukukirjan, joka kertoo laajasti Virmailan historiasta.

## Lähteet

## Aiheesta muualla
* www.wirmaila.fi tai Virmailan rusthollin sukuyhdistys 
* http://www.paijat-hamewiki.fi/wiki/Virmailan_historia,_Etukyl%C3%A4_ja_Per%C3%A4kyl%C3%A4
* http://www.paijat-hamewiki.fi/wiki/Kellosalmen,_Seitniemen_ja_Virmailan_kylien_tarina
* http://kellosalmi.net/
* https://etela-suomi.proagria.fi/hankkeet/loytoretkia-paijat-hameen-kyliin-1525 
* Virmailan suku (1400-) - Kansallisbiografia
Saara Kanerva

**Saara Ilona Kanerva** (o.s. **Routamaa**, 23. toukokuuta 1912 Kangasala – 15. syyskuuta 2019 Tornio) oli Suomen vanhimmaksi elänyt lotta. Hän toimi lottana talvisodassa muonitustehtävissä ja sittemmin jatkosodassa postikonttorissa. Lottatyttöjen johtajana Kanerva toimi vuosina 1942–1944.

Kanerva syntyi vuonna 1912 maanviljelijäperheeseen, jossa oli hänen lisäkseen 11 muuta lasta. Yksi hänen veljistään kaatui jatkosodassa 1941. Kanervan sisar menehtyi sisar jatkosodan jälkeen influenssaan. Saara Kanerva oli avioliitossa Teuvo Kanervan kanssa, ja he saivat neljä lasta. Yksi heidän lapsistaan on poliitikko, kommodori evp. Seppo Kanerva.

Saara Kanervan on mainittu olleen hyvin isänmaallinen. Hänet palkittiin useaan otteeseen pitkäaikaisesta ja ansiokkaasta toiminnastaan veteraanien ja maanpuolustuksen hyväksi. Lottamitalien ja sodan ajan muistomitalien lisäksi Kanervalle oli myönnetty 3. luokan Vapaudenristi, Suomen Leijonan ansioristi, Suomen Punaisen Ristin ansiomitali, Sotainvalidien ansioristi sekä Reserviläisliitto – Reservin Aliupseerien Liiton ansioristi. Vuonna 2017 hänelle myönnettiin Lapin Lottaperinneyhdistyksen ansiomerkki. Viimeisen tunnustuksensa hän sai joulukuussa 2018, kun hänelle luovutettiin Vapaussodan Perinneliiton Sininen risti miekan kera.

Siviiliammatiltaan Kanerva oli opettaja. Hän valmistui kansakoulunopettajaksi Heinolan seminaarista vuonna 1934. Saman vuoden syksyllä hän aloitti työnsä Utsjoen kirkonkylän koulun opettajana. Vuosikymmenen edetessä hän muutti Ylivieskaan ja myöhemmin edelleen Köyliöön. Vuonna 1939 Kanerva siirtyi opettajaksi Tornioon, jossa hän työskenteli kymmenen vuoden ajan Tornion yhteislyseossa. Vuonna 1957 hän sai Tornion kaupungilta kansakoulunopettajan viran, jota hän hoiti eläkkeelle jäämiseensä saakka vuoteen 1972.

Saara Kanerva kuoli 107-vuotiaana kaatuessaan saamiinsa vammoihin Tornion terveyskeskuksessa.

## Lähteet
Blue Angels

**Blue Angels** (suom. *Sinienkelit*, lempinimi: *The Blues* tai *Air Fat Albert*) on yhdysvaltalainen, Yhdysvaltain laivaston taitolentoryhmä. Vuonna 1946 perustettu taitolentoryhmä on ulkonäöltään suhteellisen helposti tunnistettava, sillä se käyttää syvän sinisiä eli amiraalinsinisiä värityksiä keltaisin koristeluin. Useat lentoryhmän pilotit ovat käyneet Top Gun -nimellä tunnetun laivaston lentoakatemian. Top Gun -tyyppinen koulutus pohjautui laivaston ilmavoimien kokemiin raskaisiin lentäjien menetyksiin, joka kumuloitui vuonna 1967.

Blue Angels on käyttänyt monia eri konetyyppejä. Aluksi konetyyppi oli Grumman F6F Hellcat, sittemmin Grumman F8F Bearcat.
Suihkukoneiden aikakauden lentoryhmässä aloittivat Grumman F9F Panther sekä Grumman F-9 Cougar -konetyypit ja myöhempänä Grumman F-11 Tiger. 1970- ja 1980-luvuilla ryhmässä palvelivat McDonnell F-4 Phantom II ja Douglas A-4 Skyhawk-tyypit.

2010-luvun aikaan ryhmä käyttää MDC/Boeing F-18 Hornet -konetyyppiä. Materiaalihuoltoa varten tarvittava tukikone *"Fat Albert"* on Lockheed C-130 Hercules. Ryhmä on saanut puolustuksellisesta budjetista käyttöönsä 37 miljoonaa dollaria vuonna 2011. Blue Angels käyttää kahta eri lentotukikohtaa toimintaansa varten, näistä toinen on NAS Pensacola. Toinen on NAF El Cientro, jonka sijainti on Kaliforniassa. Yleisö pääsee seuraamaan taitolentoryhmän harjoituksia Pensacolassa maksutta, mutta yli 16-vuotiailta henkilöllisyys tarkastetaan, eikä harjoitusalueen läheisyyteen sallita matkatavaroita: kuten reppuja tai matkalaukkuja. Ryhmän lentoesitysten aikana ei ole sattunut vakavia koneturmia, joskin lentäjien menetyksiä on tapahtunut. Blue Angelsissa on lentänyt myös naispuolisia pilotteja. Tyypillisen vuosittaisen esiintymiskauden aikana, ryhmä lentää arviolta 60 lentoesitystä 30 eri kohteessa, joista noin 2 sijaitsee Kanadassa.
## Lähteet
*https://www.blueangels.navy.mil/
*https://www.visitpensacola.com/events/signature-events/blue-angel-air-show/
*https://www.navalaviationmuseum.org/attractions/blue-angels/
### Viitteet

## Aiheesta muualla
Toma Piemontese

**Toma Piemontese** on italialainen Piemonten alueella valmistettava lehmänmaitojuusto.

Toma Piemontese on ehkä Luoteis-Italian Piemonten alueen vanhin ja laajimmalle levinnyt juusto. Ensimmäiset maininnat juustosta historiallisissa lähteissä ovat peräisin 1000-luvulta. Alun perin juustoa on valmistettu Alppien vuoristoniittyjen laidunmailla, mutta ajan kuluessa juuston valmistus on levinnyt myös alemmas alueen laaksoihin. Juustolla on nykyisin Euroopan unionin nimisuojajärjestelmän mukainen suojattu alkuperänimitys ja sen tuotantoalue kattaa Cuneon, Torinon, Biellan, Vercellin, Novaran ja Verbano-Cusio-Ossolan maakunnat, sekä muutamia paikkakuntia Astin maakunnassa.

Juustoa voidaan valmistaa joko täysmaidosta tai kuoritusta maidosta. Juustomassa pilkotaan ja asetellaan *fascere*-nimisiin muotteihin. Juusto puristetaan ja suolataan joko käsin tai suolaliuoksessa. Juustoa valmistetaan kahtena eri kokona. Pienemmät juustot kypsyvät 15 päivää ja suuremmat 60 päivää. Pienen juuston paino on noin 2-6 kiloa ja suuren 6-8 kiloa. Juustoa valmistetaan koon lisäksi myös kahtena eri tyyppinä. Toiseen käytetään vain täysmaitoa ja toista kuoritusta maidosta. Täysmaidosta valmistetun juuston väri on valkoisempaa kuin kuoritusta maidosta valmistetun, joka on keltaisempaa.

## Lähteet
Defensio pro Populo Anglicano

**Defensio pro Populo Anglicano** on englantilaisen John Miltonin kirjoittama latinankielinen teos, joka julkaistiin vuonna 1651. Suomeksi nimi on suurin piirtein "Englannin kansan puolustus". Se on kirjoitettu puolustamaan Englannin senhetkistä hallitusta. 

## Tausta
Englannin parlamentti tilasi teoksen Miltonilta Oliver Cromwellin protektoraatin vallassaolon aikana. Miltonin tehtävä oli vastata Claudius Salmasiuksen teokselle *Defensio Regia pro Carolo I* ("Kaarle I:n rojalistinen puolustus"). Salmasiuksen mukaan Cromwellin johtamat kapinalliset tekivät väärin mestatessaan Kaarle I:n. Milton puolusti yksityiskohtaisesti parlamentaristien toimia.
Duuma (täsmennyssivu)

**Duuma** voi tarkoittaa ainakin seuraavia edustuslaitoksia Venäjällä:

*valtioduuma (*Gosudarstvennaja duma*), Venäjän federaation parlamentin alahuone vuodesta 1993
*kaupunginduuma (*Gorodskaja duma*), kaupunginvaltuusto Venäjän kaupungeissa
*valtakunnanduuma (*Gosudarstvennaja duma*), Venäjän keisarikunnan parlamentin alahuone vuosina 1906–1917
*pajariduuma (*Bojarskaja duma*), historiallinen ylimystön neuvosto Venäjällä, lakkautettu 1711
Tolminc

**Tolminc** on slovenialainen lehmänmaitojuusto.

Tolminc-juustoa valmistetaan Tolminin kaupungin ympäristössä Slovenian puoleisilla Alpeilla lähellä maan Italian vastaista rajaa. Historiallisissa lähteissä juustonvalmistus alueella mainitaan ensimmäisen kerran 1200- ja 1300-luvuilla. Tuolloin juustolla maksettiin veroja. Tolminc-nimellä juusto mainitaan ensimmäisen kerran 1756, jolloin sitä oli myynnissä Videmin kaupungissa nykyisin Italian puoleisessa Udinessa. Nykyisin paikalliset maanviljelijät valmistavat juustoa lehmänmaidosta pienillä meijereillä ja kesäisin myös vuoriniittyjen laidunalueilla. Juustolla on myös Euroopan unionin nimisuojajärjestelmän mukainen suojattu alkuperänimitys.

Juustoa valmistetaan joko täysmaidosta, tai osittain kuoritusta maidosta. Juustomassa muodostuu, kun maitoon lisätään juoksute. Valmistuva juustomassa pilkotaan ja se lämmitetään noin 45°C lämpötilaan. Juusto muotitetaan, puristetaan ja suolataan suolaliuoksessa, minkä jälkeen se kypsyy vähintään kahden kuukauden ajan.

Valmiit juustot painavat 3–5 kiloa. Juuston kuori on keltainen ja tasainen. Rakenteeltaan juusto on kovaa. Juuston maku kasvaa kypsymisajan mukaan.

## Lähteet